C.P.D. Tref Dinbych

Clwb pêl-droed o dref Dinbych, Sir Ddinbych ydy Clwb Pêl-droed Tref Dinbych (Saesneg: Denbigh Town Football Club) sy'n chwarae yn y Cymru North, sef ail haen pyramid pêl-droed cenedlaethol Cymru.

Ffurfiwyd y clwb ym 1880 ac maent yn chwarae eu gemau cartref yn Central Park.

Hanes
Chwaraeodd y clwb yng Nghwpan Cymru am y tro cyntaf yn nhymor 1882-83 ond daeth llwyddiant cyntaf y clwb ym 1923-24 yng Nghwpan Amatur Cymru wrth iddynt guro Clwb Athletic Lovell o Gasnewydd yn y rownd derfynol yn Yr Wyddgrug.

Ymunodd y clwb â Chynghrair Cymru (Ardal Wrecsam) ym 1957-58 cyn dod yn un o glybiau gwreiddiol Cynghrair Clwyd ym 1974-75. Cafwyd dyrchafiad i'r Gynghrair Undebol ar gyfer tymor 1997-98.

Llwyddodd y clwb i gyrraedd rownd derfynol un o prif gystadlaethau pêl-droed Cymru am y tro cyntaf yn 2015-16 wrth gyrraedd rownd derfynol Cwpan Cynghrair Cymru cyn colli yn erbyn Y Seintiau Newydd.

Anrhydeddau
Cwpan Amatur Cymru
Enillwyr: 1923-24
Cwpan Cynghrair Cymru
Cyrraedd Rownd Derfynol: 2015-16

Cyfeiriadau

Categori:Sefydliadau 1880
Tref Dinbych